CELEX: C2006/261/18
Language: et
Date: 2006-10-28 00:00:00
Title: Kohtuasi C-309/06: Eelotsusetaotlus, mille esitas House of Lords (Ühendkuningriik) 17. juulil 2006  — Marks & Spencer plc versus Her Majesty's Commissioners of Customs and Excise

28.10.2006   
            
            
               ET
            
            
               Euroopa Liidu Teataja
            
            
               C 261/10
            
         Eelotsusetaotlus, mille esitas House of Lords (Ühendkuningriik) 17. juulil 2006 — Marks & Spencer plc versus Her Majesty's Commissioners of Customs and Excise
   (Kohtuasi C-309/06)
   (2006/C 261/18)
   Kohtumenetluse keel: inglise
   Eelotsusetaotluse esitanud kohus
   House of Lords
   Põhikohtuasja pooled
   
      Hageja: Marks & Spencer plc
   
      Kostja: Her Majesty's Commissioners of Customs and Excise
   Eelotsuse küsimused
   
               1.
            
            
               Kui liikmesriik on kuuenda käibemaksudirektiivi (1) (nii enne kui pärast 1992. aasta direktiiviga 92/77 tehtud muudatusi) artikli 28 lõike 2 punkti a kohaselt säilitanud siseriiklikes käibemaksualastes õigusnormides teatud tarnete maksuvabastuse koos sisendkäibemaksu tagasimaksmisega, siis kas ettevõtjal, kes selliseid tarneid teostab, on ühenduse õigusest tulenev vahetult kohaldatav õigus olla maksustatud nullmääraga?
            
         
               2.
            
            
               Kui vastus esimesele küsimusele on eitav ja kui liikmesriik on kuuenda käibemaksudirektiivi (nii enne kui pärast 1992. aasta direktiiviga 92/77 tehtud muudatusi) artikli 28 lõike 2 punkti a kohaselt säilitanud siseriiklikes maksualastes õigusnormides teatud tarnete maksuvabastuse koos sisendkäibemaksu tagasimaksmisega, kuid on eksikombel tõlgendanud siseriiklikke õigusnorme nii, et see tõi kaasa teatud tarnetele, mis vastavalt siseriiklikele õigusnormidele vabastatakse maksust koos sisendkäibemaksu tagasimaksmisega, ühtse maksumäära kohaldamise, siis kas ühenduse õiguse üldpõhimõtteid, s.h maksustamise neutraalsuse põhimõtet saab kohaldada nii, et need annavad selliseid tarneid teostanud ettevõtjale õiguse tagasi saada temalt ekslikult sissenõutud summad?
            
         
               3.
            
            
               Kui vastus esimesele või teisele küsimusele on jaatav, siis kas ühenduse õigusest tuleneva võrdse kohtlemise ja maksustamise neutraalsuse põhimõtted on põhimõtteliselt kohaldatavad nii, et neid rikutakse juhul, kui kõnealusele ettevõtjale ei maksta tagasi kogu tema teostatud tarnetelt ekslikult sissenõutud summat asjaoludel, kui:
               
                           a)
                        
                        
                           ettevõtja kogu talle tagasi makstava summa tõttu alusetult rikastub;
                        
                     
                           b)
                        
                        
                           siseriiklikud õigusnormid näevad ette, et enammakstud maksu ei saa sellises ulatuses tagasi maksta, kuna see viiks ettevõtja alusetu rikastumiseni; kuid
                        
                     
                           c)
                        
                        
                           siseriiklikud õigusnormid ei sätesta midagi sellist, millele viitab “maksu tagasi saanud ettevõtja”? oma taotluse II punktis (“maksu tagasi saanud ettevõtja” on maksukohustuslane, kes ettenähtud maksustamisperioodil ei tasu pädevatele siseriiklikele ametivõimudele käibemaksu, kuid saab viimastelt käibemaksu tagasi, kuna nimetatud perioodil on käibemaksusumma, mida tal on õigus maha arvata, suurem tema poolt tarnete eest tasumisele kuuluvast käibemaksusummast).
                        
                     
         
               4.
            
            
               Kas kolmanda küsimuse vastust mõjutab see, kui on tõendatud, et ettevõtjate, kes taotlevad enammakstud maksu tagasimaksmist ja nende ettevõtjate, kes taotlevad sisendkäibemaksu mahaarvamise teel täiendavaid summasid (mis tuleneb tasumisele kuuluva maksu deklaratsioonis tegelikust suuremana kajastamisest), erinev kohtlemine on või ei ole põhjustanud esimesena mainitule majanduslikku kahju või ebasoodsa olukorra, ja kui mõjutab, siis kuidas?
            
         
               5.
            
            
               Kui punktis 3 kirjeldatud olukorras on kohaldatavad ühenduse õigusest tulenevad võrdse kohtlemise ja maksustamise neutraalsuse põhimõtted, mida vastupidisel juhul rikutakse, siis kas ühenduse õigus nõuab või võimaldab kohtul erineva kohtlemise hüvitamist, rahuldades ettevõtja taotluse enammakstud maksu tagasimaksmiseks, mistõttu viimane seeläbi alusetult rikastub, või nõuab või võimaldab kohtul rakendada muid abinõusid (sellisel juhul, milliseid)?
            
         
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L, 145, lk 1; ELT eriväljaanne 09/01, lk 23).